Isigidimi Sama-Xosa

Vol.. VII

LOVEDALE, SOUTH AFRICA, APRIL 1, 1877.

No. 79.

Isigidimi Samaxosa

INTLALO YABANTSUNDU  
E-NYASSA.

Abalesi betu mhlaumbi baya kuzitanda imbali zokuhlala kwabantsundu e-Nyassa, nokwazi ngamasiko abo. Ezi sizinikayo namhla zitatyatwa kwincwadi ebibalwe ngu Dr. Laws ngo May odluleyo wayitumela kumapepa apesheya kolwandle. Uqale abalise ngokuba bake bafunyanwa yicesini noko ingabanga ngangoko waeba koba ngako. Akugqiba londawo udlulela

Kumsebenzi Wobugqira

Ati: Ukuvela kwetu kwa Pimbi kweza in- dodana yakwela emkombeni xa sikumzi ka Mapunda. Lendodana ndandike ndayibona ngapambili. Ute kanti unequbu pantsi kweshiyi lase kohlo afun’ ukuba lisuswe. Ndacela u-Johnson ukuba andincedise, ndamjojisa iyeza lokuba alale ndize ndimsebenze engeva. Ndiyavuya ukuti ndamfeza kakuhle wabuya waya kwa Mapunda. Kuya buleleka kum ukuba ndayitwalayo inxamleko yokufunda ubugqira. Umsebenzi wam sebeqalile ukuwazi. Endike ndabanceda ngamaxesha emvula bandivulela ingcango ezininzi enditemba ukuzingena ngamaxesha eqabukileyo. Ukulinganisela sati kulehambo yetu yokugqibela xa sidlula mzini utile kwabako ipenyane elibalekayo kuti. Emva kwentsuku ezitile sabona kufika umntu ofayo evela kwakuwo lomzi. Kwakudlula ezinye intsukwana kwafika iqela lamadoda aze kutengisa ngokudla efuna nomsebenzi. Alala kwada kwadlula Isabata ndaza ke ngoko ndake ndanetuba lokuwaxelela ngendaba ezilungileyo, ndawaxelela ukuze abalisele nabanye ngembali ayi- vileyo.

Inkolo Ezigwenxa.

Ndite ukufunda kwam inteto yabantsundu ndafumana netuba lokufunda amasiko abo. Njengase Old Calabar abantu balapa bayakolwa kakulu ebutini. Isifo singehla komnye sekuya kufunwa ukuba sibangwe ngubanina. Zimbini indlela azihlangula ngazo umntu onukiweyo. Omnye uti, umzi wonke uhlanganisene, afake isandla sake embizeni enamanzi abilayo arole ilitye elisezantsi kuyo. Ukuba kude kwadlula isiqingata seyure ingalo yake ingadyungukanga uyasele kulu-

lwa kusitiwa ube tyolwa, baze abatyoli bake bamnike ingubo nezinye izinto angati azibize. Eyona nto igqitileyo kodwa bubuhlungu abati ukububiza *muave.* Kuti kwakububa um­ntu izihlobo ziye kuvumisa egqireni elitile, ke lona emva kwe ntsuku ezitile lisebenza ngamayeza alo, linuke omnye mhlaumbi ba­be liqela abaranelwayo. Bonke elibanukileyo basuke sebenikwa ityala lokubulala, baze abafuna ukuzihlangula bacele ukuba mabanikwe *imuave.* Bayinikelwa pambi komzi wonke uhlangene. Le muave lixolo lomti otile elisiliweyo lacolwa, lagalelwa emanzini. Bonke abanukiweyo bapiwa lomanzi ngendebe. Bakugqiba ukuwasela bayanyanzelwa ukuba baman’ ukuhambahamba pakati kwesihlwele, babize amagama ezihlobo zabo no­kuba ngawemiti nawezinye izinto—bati qo ngalonto ngalo lonke ixesha abasenako. Uku­ba umntu ute wahlanza kubako itemba lokubuya apile emva kweyure ezintandatu; kodwa ongahlanzanga usuka aye epela inqondo ade aqauke, baze bonke bati nguye obebulele omnye. Obuye wasinda uti abahlaulise abebemtyola.

Ukudla Abantu.

Ndiya kumbula ukuba ngeminyaka enga- pambili ndibe nditi ndakuteta nexegokazi elingu Mrs. ngokuba ndiya kuba ngu-

mfundisi kwamanye amazwe apendule ngokuti, “ ungaba na uya kuya apo kudliwa abantu.” Ubeti akutsho ndihleke. Nakwa banye abebeke batete nam ngokudliwa kwabantu ndibe ndisuke ndihlekise ngayo lonto, nditi akungebi nani nokuba ndidliwe kuba esiswini somntu ndinga luncedo, kanti xa ndilele engcwabeni ndibola andincedi bani. Kodwa ndive kusiti mandonwaye intloko ndakuva ukuba apa yinto ekoyo futi ukuya kumba umntu naxa selengcwatyiwe adliwe. Kusuke kungatandeki ukucinga ukuba ka- nene ababantu uhlangana nabo namhla nje bangaba pezolo bebesenza umsebenzi ongcole kangako. Elosiko lokumba abantu livelisa ukutyolana okukulu nokuselwa kwe muave nokufa. Lento ke kodwa ndisafuna ukuyi- pengulula.

Imuave—amasiko axa kufe inkosi.

Kusand’ ukubako apa abantu abatatu ekutiwe babulele umfazi, noko sisuke sayiva lonto sekugqitywe into zonke. Bate bonke banikwa imuave ukuba bayisele. Ababini bayihlanzile bapila, owesitatu yambulala.

Izihlobo zalomfazi nangoku zisarana ukuti kuko abanye abambuleleyo abasasindileyo.

Mandingalibali ukukankanya ukuba kute kuba bekungeko mntu une muave kufupi, abantu bada batumela imayile ezimashumi mahlanu kumhlaba wenye inkosi. Uti umntu onike imuave kwakubako ofayo kutiwe ubulele u-Mfitti (igqwira) aze ahlaulwe ngentombi. Bati ukuba bahlanzile kwakupela ahlaulwe ngekuba nokuba lilapi lokwenza ingubo.

Isiko apa xa kufe inkosi umfazi wayo oyi- ntloko, maxa wambi nabanye, baye bati nabo abasafuni kusala. Kuya ke kumbiwe umngxuma obanzi unzulu. Isidumbu sifakiwe kubekwa kwelinye icala laso umpu wayo,, kwelinye kubekwe impondo zayo zendlovu. Uti ke umfazi wayo oyintloko eze kulala ecaleni lesidumbu baze abanye bawuraule. Kubanjwa neqela lamakoboka lifakwe pakati, kuze ke kugalelwe umhlaba bade baselelwe bonke. Oti uyabaleka usukuba ezixamla kuba isihlwele esinqongileyo sisuke simpose kwakona mhlaumbi simbulale.

Umsebenzi wakufundisa.

May 24.—Ngemini yezolo neyanamhlanje ndibe ndinoyolo lokufumana amakwenkwe amane ukuba ndiwafundise, amagama abo ngo Ziho no Kapasa, no Kabanda no Pepo. Ukuti Ziho kuteta ilizwe. Ndiya vuya uku­ti yena uya kuhlala apa inyanga, enditemba ukuba ke ngoko ndoka ndibe netuba lokumfundisa. U-Kapasa no Kabanda andinakufumana into etetwa ngamagama abo. Ukuba lapa beze kusebenza nezihlobo zabo, abangabuya ke mhlaumbi bemke kungekapeli neveki, babuye sekupele nenyanga. U-Kabanda wake wakona apa ngapambili. Kwi- nto ayeyifundile ukumbula amagama amatatu kupela. Elika Pepo igama liteta umoya, inqele. Yintwana encinane edelekileyo, kodwa iyakauleza ekufundeni. Ndibe ndike ndanenye intwana eqabukileyo abati ngu Zonale. Siya vuya ukuba senziwe isiqalo, woti u-Tixo ngelake ixesha elilungileyo awahlanganiselo esibayeni sake lamaxwane ate sa.

Amakoboka.

May 29.—Namhla sive ngokutatyatwa kwabantu abebe kwimizi emibini kwakufupi nati, batatyatwa zinkosi zabo, bafakwa into­nga yamakoboka emqaleni baqutywa ukuya kutengiswa elunxwemeni. Asikuko nokuba kubuhlungu ukucinga ngemisebenzi enje

Ipepa lamaxosa lenyanga